Folketing
2003-02-18

Så vil jeg godt sige til fru Pia Christmas-Møller, at jeg blot vil gentage, at det er svært at finde så mange milliarder, som De Konservative har brug for, hvis de skal realisere deres ønske om skattelettelser og samtidig finde de her milliarder. Nu siger fru Pia Christmas-Møller så også: Jamen der er mulighed for at sælge offentlige institutioner. Nu er der jo ikke helt så mange at sælge ud af. Den eneste, jeg sådan lige kan komme i tanke om, er DONG, som i hvert fald finansministeren frygtelig gerne vil sælge. Men jeg tror sådan set ikke, han er indstillet på, at pengene skal gå i Grundforskningsfonden. Jeg vil dog sige, at min ellers store skepsis over for et salg af DONG kan da godt blødes lidt op, hvis det var sådan, at hele provenuet kunne gå til grundforskning. Så har jeg lovet også her at sige, at Enhedslisten kan tilslutte sig forslaget.